হাসপাতালে ৬ তলা থেকে ঝাঁপ দিয়ে আত্মহত্যার চেষ্টা করলেন এক জুনিয়র ডাক্তার। আশঙ্কাজনক অবস্থায় বর্তমানে তিনি চিকিত্সাধিন। বৃহস্পতিবার ঘটনাটি ঘটেছে কলকাতার চিত্তরঞ্জন মেডিক্যাল কলেজ ও হাসপাতালে। পুলিস ঘটনার তদন্ত শুরু করেছে।
 নিজস্ব প্রতিনিধি : হাসপাতালে ৬ তলা থেকে ঝাঁপ দিয়ে আত্মহত্যার চেষ্টা করলেন এক জুনিয়র ডাক্তার। আশঙ্কাজনক অবস্থায় বর্তমানে তিনি চিকিত্সাধিন। বৃহস্পতিবার ঘটনাটি ঘটেছে কলকাতার চিত্তরঞ্জন মেডিক্যাল কলেজ ও হাসপাতালে। পুলিস ঘটনার তদন্ত শুরু করেছে। জানা গেছে, বৃহস্পতিবার সন্ধ্যা নাগাদ হঠাত্ই হাসপাতালের ৬ তলা থেকে ঝাপিয়ে পড়েন সোমক চৌধুরী নামে পিজিটি-র দ্বিতীয় বর্ষের ছাত্র। ঝাঁপ দিয়ে সোজা এসে পড়েন ইমার্জেন্সির সামনে। তাঁকে সঙ্গে সঙ্গেই উদ্ধার করে নিয়ে যাওয়া হয় হাসপাতালে। তাঁর বাড়ি বৈদ্যবাটীতে। তিনি নীলরতন সরকার মেডিক্যাল কলেজ থেকে এমবিবিএস করেন। হাসপাতাল সূত্রে জানা গেছে, নিউরো সার্জারিতে রোটেশনে ডিউটি করছিলেন তিনি। সন্ধ্যা সাতটা নাগাদ তাঁর ইউনিট হেডের সঙ্গে চা খেতে নামেন সোমক। কিন্তু তারপর এই ঘটনা কেন ঘটনালেন তিনি তা বুঝতে পারছেন না তাঁর ইউনিট হেডও।